
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1032 

7 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης της αμιγούς Δη¬ 
μοτικής Επιχείρησης με την επωνυμία «ΑΣΦΑΛΕΙΕΣ 

ΔΗΜΟΥ ΑΘΗΝΑΙΩΝ». 1 

Κατάργηση Νομικού Προσώπου 6η Σχολική Επιτροπή 
Δήμου Κορυδαλλού των 6ου - 8ου Δ. Σ. & 1 ου - 4ου 

Νηπιαγωγείων. 2 

Σύσταση Ν.Π.Δ.Δ στο Δήμο Ορεστιάδας Ν. Έβρου με 
την επωνυμία «Ενιαία Σχολική Επιτροπή Ειδικού 
Δημοτικού Σχολείου-Ειδικού Νηπιαγωγείου Ν. 

Ορεστιάδος». 3 

Απόκτηση της Ελληνικής Ιθαγένειας της ομογενούς 
αλλοδαπής Καρσλίεβα Σαλομία του Κοζμά κ.λ.π.. 4 

Αναπροσαρμογή της εφάπαξ αποζημίωσης των φορτ/ 

τώντου Κ. Α. Φ Λιμένα Ν.Καβάλας. 5 

Τροποποίηση των άρθρων 17 παρ. 2 και 19 του Κανο¬ 
νισμού Λειτουργίας, Διοικήσεως και Παροχών του 
ΚΑΦ Λιμένος Πρέβεζας. 6 


Αύξηση αριθμού ημερών μετακίνησης εκτός έδρας, 
καθ’ υπέρβαση του ανωτάτου ορίου, υπαλλήλων 
Μηχανολογικού Εξοπλισμού υπηρετούντων στις 
Νομαρχιακές Αυτοδιοικήσεις Άρτας - Θεσπρωτίας- 

Ιωαννίνων - Πρέβεζας. 7 

Τροποποίηση της Ε Σ: 24748/22.9.89 απόφασης Νο¬ 
μάρχη Ιωαννίνων περί σύστασης αμιγούς Κοινοτι¬ 
κής Επιχείρησης με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΤΟΥΡΙΣΤΙΚΗΣ & ΠΟΛΙΤΙΣΤΙΚΗΣ ΑΝΑ¬ 
ΠΤΥΞΗΣ ΝΕΟΚΑΙΣΑΡΕΙΑΣ». 8 

Κατάργηση Νομικών Προσώπων με την επωνυμία 
«Σχολική Επιτροπή Νηπιαγωγείου Αγίας Μονής & 
Σχολική Επιτροπή 13ου Νηπιαγωγείου Τρικάλων» 
και μεταβίβαση περιουσίας στις σχολικές επιτρο¬ 
πές του Νηπιαγωγείου Αμπελακίων και του 7ου Νη¬ 


πιαγωγείου Τ ρικάλων αντίστοιχα. 9 

Χορήγηση άδειας ασκήσεως επαγγέλματος Κοινωνι¬ 
κού λειτουργού στο Λαμπρόπουλο Γεώργιο του Νι¬ 
κολάου. 10 

Χορήγηση άδειας ασκήσεως επαγγέλματος Κοινών. 
Λειτουργού στη Σαχτούρη Γεωργία του Σώζοντος. 11 


Απόρριψη, για λόγους στρατιωτικής ασφάλειας, της 
αίτησης του Πλουμή Χατζηαγγέλου για χορήγηση 
άδειας μεταλλευτικών ερευνών. 12 


Κανονισμός λειτουργίας Ιερού Ναού Αγίας Ευγενίας 

Ελληνικής Αεροπορικής Βιομηχανίας Α.Ε. 13 

Κανονισμός λειτουργίας Πνευματικού Κέντρου 
«ΝΕΚΤΑΡΙΑ ΠΙΤΣΟΥΛΑΚΗ. 14 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην οικ. 2/36164/0022/ 26.6.2002 
απόφαση των Γενικών Γραμματέων των Υπουργείων 
Οικονομίας και Οικονομικών και Ανάπτυξης. 15 


ΑΠΟΦΑΣΕΙΣ 

Αριθ. 36037 (1) 

Τροποποίηση της συστατικής πράξης της αμιγούς Δημο¬ 
τικής Επιχείρησης με την επωνυμία «ΑΣΦΑΛΕΙΕΣ ΔΗ¬ 
ΜΟΥ ΑΘΗΝΑΙΩΝ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Την 8477/10-3-1998 απόφασή του, που αφορά την 
προσαρμογή της συστατικής πράξης της αμιγούς Δημο¬ 
τικής Επιχείρησης με την επωνυμία «ΑΣΦΑΛΕΙΕΣ ΔΗΜΟΥ 
ΑΟΗΝΑΙΩΝ»του Δήμου Αθηναίων στις διατάξειςτου Π.Δ. 
410/95 (Δ.Κ.Κ.) του Ν. 2503/97 και του Ν. 2496/97 και δη- 
μοσιεύθηκε στο Φ.Ε.Κ. 369/16.4.1998 τ.β', όπως μεταγε- 
νέστερατροποποιήθηκεμετις υπ’ αριθμ. 13699/3.5.1999, 
45678/30.10.2000 και 27645/27.6.2001 αποφάσεις του 
Γενικού Γραμματέα Περιφέρειας Αττικής, που δημοσιεύ- 
θηκαν στο Φ.Ε.Κ. 1033/3.6.1999τ.β'., 1492/7.12.2000 τ.β'. 
και 918/18.7.2001 τ.β'. αντίστοιχα. 

2. Τις διατάξεις των άρθρων 277 έως 284 του Π.Δ/τος 
410/95 (Φ.Ε.Κ. Α'231) 

3. Την αριθμ. 25027/84 απόφαση του Υπουργού Εσωτε¬ 
ρικών που δημοσιεύθηκε στο Φ.Ε.Κ.244/19.4.84τ.Β'. 

4. Το 520/88 Π .Δ. (Φ.Ε.Κ. 236/24.10.1998τ.Α'.), όπως τρο¬ 
ποποιήθηκε με την παρ. 12 του άρθρου 5 του Ν. 2307/1995. 

5. Τις παραγράφους 22, 23 και 24 του άρθρου 11 του 
Ν.2503/97 (Φ.Ε.Κ. 107/30.5.97τ.Α'.). 

6. Την 1586/2002 απόφαση του Δημοτικού Συμβουλίου 
του Δήμου Αθηναίων για τροποποίηση της συστατικής 
πράξης της αμιγούς Δημοτικής Επιχείρησης με την επω¬ 
νυμία «ΑΣΦΑΛΕΙΕΣ ΔΗΜΟΥ ΑΘΗΝΑΙΩΝ», αποφασίζουμε: 

Τροποποιούμε την παρ. 1 του άρθρου μόνου της αριθμ. 
8477/10.3.1998 απόφασης του Γενικού Γραμματέα Περι¬ 
φέρειας Αττικής ως εξής: 

Συστήνουμε στο Δήμο Αθηναίων του Νομού Αττικής 
αμιγή Δημοτική Επιχείρηση με την επωνυμία «ΑΣΦΑΛΕΙΕΣ 
ΔΗΜΟΥ ΑΘΗΝΑΙΩΝ - ΔΗΜΟΤΙΚΗ ΕΠΙΧΕΙΡΗΣΗ ΑΣΦΑ¬ 
ΛΙΣΤΙΚΩΝ ΠΡΑΚΤΟΡΕΥΣΕΩΝ» που διέπεται από τις δια¬ 
τάξεις του Π.Δ. 410/95, του Ν.2503/97 και του Ν.2496/97. 

Κατά τα λοιπά ισχύει ως έχει η 8477/10.3.1998 απόφα¬ 
ση του Γενικού Γραμματέα Περιφέρειας Αττικής. 

-Κάλυψη δαπάνης. 

Από την απόφασή μας αυτή δεν προκαλείται δαπάνη σε 
βάρος του προϋπολογισμού του Δήμου Αθηναίων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Ιουλίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/8964 (2) 

Κατάργηση Νομικού Προσώπου 6η Σχολική Επιτροπή Δή¬ 
μου Κορυδαλλού των 6ου - 8ου Δ. Σ. & 1ου - 4ου Νη¬ 
πιαγωγείων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 201 του Δ.Κ.Κ. Π.Δ. 410/95 
(ΦΕΚΑ'231) 

2) Την 07/ΔΤΑ/18658/99 απόφασή μας περί συστάσεως 
ίδιου Νομικού Προσώπου του Δήμου Κορυδαλλού με το 
όνομα 6η Σχολική Επιτροπή Δήμου Κορυδαλλού των 6ου- 
8ου Δ. Σ. & 1ου - 4ου Νηπιαγωγείων. 

3) Την 311/2002 απόφαση του Δημοτικού Συμβουλίου 
Κορυδαλλού περί κατάργησης του νομικού προσώπου 
αυτού, αποφασίζουμε: 

Καταργούμε το νομικό πρόσωπο που είχε συσταθεί στο 
Δήμο Κορυδαλλού με το όνομα 6η Σχολική Επιτροπή Δή¬ 
μου Κορυδαλλού των 6ου - 8ου Δ. Σ. & 1ου - 4ου Νηπια¬ 
γωγείων με την κατάργηση αυτή δεν θα προκληθεί δαπά¬ 
νη στον προϋπολογισμό του νομικού προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 22 Ιουλίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 6159 (3) 

Σύσταση Ν.Π.Δ.Δ στο Δήμο Ορεστιάδας Ν. Έβρου με την 
επωνυμία «Ενιαία Σχολική Επιτροπή Ειδικού Δημοτι¬ 
κού Σχολείου-Ειδικού Νηπιαγωγείου Ν. Ορεστιάδος». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 203 του Π .Δ 410/95. (Δ. Κ. Κ). 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις». 


3. Την 4308/6-7-2001 απόφαση του Γεν. Γραμματέα 
Περ/ρειας Ανατ. Μακεδονίας-Θράκης «Μεταβίβαση 
εξουσίας υπογραφής» ΦΕΚ917/Β/17-7-2001. 

4. Τις διατάξεις του άρθρου 29Ατου Ν 1558/85 το οποίο 
προστέθηκε με το άρθρο 27 του Ν. 2081/92 και αντικατα- 
στάθηκε από το άρθρο 1 παρ.2 Ν.2469/97. 

5. Την 100/2002 απόφαση του Δήμου Ορεστιάδας περί 
σύστασης Νομικού Προσώπου με την επωνυμία «Ενιαία 
Σχολική Επιτροπή Ειδικού Δημοτικού Σχολείου-Ειδικού 
Νηπιαγωγείου Ν. Ορεστιάδος», αποφασίζουμε: 

1. Τη σύσταση Νομικού Προσώπου στο Δήμο Ορεστιά¬ 
δος με την επωνυμία «Ενιαία Σχολική Επιτροπή Ειδικού Δη¬ 
μοτικού Σχολείου - Ειδικού Νηπιαγωγείου Ν. Ορεστιάδος». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών, η αμοιβή καθαριστριών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ)Η αποκατάσταση φθορών και ζημιών των επίπλων, 
εξοπλισμού και γενικά των κτιριακών εγκαταστάσεων. 

δ) Η φροντίδα για την εξεύρεση άλλων πόρων και ο εφο- 
διασμόςτων σχολικών μονάδων με έπιπλα και σκεύη, με βι¬ 
βλία για τη Σχολική Βιβλιοθήκη και γενικά όλα τα μέσα που 
είναι απαραίτητα για τη λειτουργία τους και γενικότερα η 
λήψη όλωντων μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 5/μελές διοικητι¬ 
κό συμβούλιο αποτελούμενο: 

α) Ένα (1) Δημοτικό Σύμβουλο ως Πρόεδρο, 
β) Τον εκάστοτε Διευθυντή του Ειδικού Δημοτικού Σχο¬ 
λείου. 

γ) Τον εκάστοτε Δ/ντή του Ειδικού Νηπιαγωγείου. 
δ)Έναν (1) εκπρόσωπο του συλλόγου των γονέων και 
κηδεμόνων, 
ε) ε) Ένα (1) δημότη 

4) Η θητεία του Διοικητικού Συμβουλίου του Νομικού 
Προσώπου είναι 2/ετής. 

Το Διοικητικό Συμβούλιο εκλέγει τον αντιπρόεδρο και 
το γραμματέα του 

5) . Πόροιτου Νομικού Προσώπου είναι: 

α) Ετήσια επιχορήγηση του Δήμου Ορεστιάδος 
β) Ετήσια επιχορήγηση του Κράτους 
γ) Κάθε είδους εισφορές, δωρεές, κληρονομιές, κληρο¬ 
δοσίες 

δ) Πρόσοδοι από την περιουσία του 

6) Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο 

7) Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Ορεστιάδος, το 
ύψος της οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 19 Ιουλίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

Απόκτηση της Ελληνικής Ιθαγένειας της ομογενούς 
αλλοδαπής Καρσλίεβα Σαλομία του Κοζμά κ.λ.π.. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

1. Με την 4056/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 13-6-2001 αίτηση της ομογενούς αλλο¬ 
δαπής Καρσλίεβα Σαλομία του Κοζμά για απόκτηση Ελ¬ 
ληνικής Ιθαγένειας. 

2. Με την 4981/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 5-7-2001 αίτηση της ομογενούς αλλο¬ 
δαπής Τσικνίζοβα Ευδοκίας του Στεφάν για απόκτηση Ελ¬ 
ληνικής Ιθαγένειας. 

3. Με την 4055/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 13-06-2001 αίτηση της ομογενούς αλ¬ 
λοδαπής Κοτράνοβα Γλουλουζάρ του Νικηφόρου για 
απόκτηση Ελληνικής Ιθαγένειας. 

4. Με την 4589/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 26-6-2001 αίτηση της ομογενούς αλλο¬ 
δαπής Κωστάνοβα Οφελίας του Θεοχάρη για απόκτηση 
Ελληνικής Ιθαγένειας. 

5. Με την 3782/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 8-6-2001 αίτηση της ομογενούς αλλο¬ 
δαπής Κελάσοβα Νίνας του Πλάτωνα, για απόκτηση Ελ¬ 
ληνικής Ιθαγένειας. 

6. Με την 4394/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 20-6-2001 αίτηση της ομογενούς αλλο¬ 
δαπής Μαρουλάσοβα Τσινάρ του Θωμά. 

7. Με την 5730/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 26-7-2001 αίτηση του ομογενούς αλλο¬ 
δαπού Μαρουλάσοβ Σάλικο του Λαζάρου για απόκτηση 
Ελληνικής Ιθαγένειας. 

8. Με την 4745/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 28-6-2001 αίτηση του ομογενούς αλλο¬ 
δαπού ΑβετιάνΑρτούρτου Πόγκου για απόκτηση Ελληνι¬ 
κής Ιθαγένειας. 

9. Με την 3784/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 8-6-2001 αίτηση του ομογενούς αλλο¬ 
δαπού Μαραμπάεβ Θωμά του Σάκρο για απόκτηση Ελλη¬ 
νικής Ιθαγένειας. 

10. Με την 9276/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 20-11-2001 αίτηση της ομογενούς αλ¬ 
λοδαπής Λεώνοβα Κυριακίας του Ηλία για απόκτηση Ελ¬ 
ληνικής Ιθαγένειας. 

11. Με την 3713/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 6-6-2001 αίτηση της ομογενούς αλλο¬ 
δαπής Βασιλειάδη Οφελίας του Ερβάντ για απόκτηση Ελ¬ 
ληνικής Ιθαγένειας. 

12. Με την 4152/23-7-2002 απόφαση του Γενικού Γραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 14-6-2001 αίτηση της ομογενούς αλλο¬ 


δαπής Καλιούχ Μαίρης του Σούρα για απόκτηση Ελληνι¬ 
κής Ιθαγένειας. 

13. Με την 4135/23-7-2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 14-6-2001 αίτηση της ομογενούς αλλο¬ 
δαπής Μικαέλοβα Φέναςτου Μιχαήλ για απόκτηση Ελλη¬ 
νικής Ιθαγένειας. 

14. Μετην 4021/23-7-2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 12-6-2001 αίτηση του ομογενούς αλλο¬ 
δαπού Μπαγκλάροβ Ναπαλίωντου Ανδρέα για απόκτηση 
Ελληνικής Ιθαγένειας. 

15. Μετην 4020/23-7-2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 12-6-2001 αίτηση της ομογενούς αλλο¬ 
δαπής Πόποβα Εφροσίναςτου Ντεμιάνγια απόκτηση Ελ¬ 
ληνικής Ιθαγένειας. 

16. Μετην 5761/23-7-2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 26-7-2001 αίτηση της ομογενούς αλλο¬ 
δαπής Κοζμάεβα'Ελεναςτου Στεπάνγια απόκτηση Ελλη¬ 
νικής Ιθαγένειας. 

17. Με την 8360/23-7-2002 απόφαση του Γ ενικού Γ ραμ- 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 16-10-2001 αίτηση της ομογενούς αλ¬ 
λοδαπής Ξαντινίδη Σοφίας του Ηλία για απόκτηση Ελλη¬ 
νικής Ιθαγένειας. 

18. Μετην 4229/23-7-2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 18-6-2001 αίτηση της ομογενούς αλλο¬ 
δαπής Πόποβα Ιμιγκιούλτου Ηλία για απόκτηση Ελληνι¬ 
κής Ιθαγένειας. 

19. Μετην 4081/23-7-2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 14-6-2001 αίτηση της ομογενούς αλλο¬ 
δαπής Ζαφείροβα Μελάναςτου Πέτρου για απόκτηση Ελ¬ 
ληνικής Ιθαγένειας. 

20. Μετην 6321/23-7-2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
έγινε δεκτή η από 13-8-2001 αίτηση του ομογενούς αλλο¬ 
δαπού Ζαφείρωφ Αναστασίου του Νικολάου για απόκτη¬ 
ση Ελληνικής Ιθαγένειας. 

Με εντολή Γ ενικού Γ ραμματέα Περιφέρειας 

Ο Γενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 14474 (5) 

Αναπροσαρμογή της εφάπαξ αποζημίωσης 
των φορτ/τώντου Κ. Α. Φ Λιμένα Ν.Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 5167/32 «Περί φορτ/σεων Λιμένων». 

β.ΤουΝ. 1254/49 & Ν. 1082/80. 

γ. Του Ν. 2503/97«Διοίκηση Οργάνωση Στελέχωση Πε¬ 
ριφέρειας». 

2. Το Φ3/11734 /10-7-2002 έγγραφο του Υπουργείου 
Εργασίας & Κοιν. Ασφαλίσεων, με το οποίο αναπροσαρ- 

μόζεταιη εφάπαξ αποζημίωσητωνφορ/τώντου Κ. Α. ΦΛι- 
μένα Ν.Καβάλας για το έτος 2002 

3. Την 208/21-1-2002 (ΦΕΚ 128/Β/2002) απόφαση του 
Γ ενικού Γ ραμματέα Περιφέρειας Α.Μ.Θ «περί μεταφοράς 
αρμοδιοτήτων», αποφασίζουμε: 

Τροποποιούμε την παρ. 2 του άρθ 16 του ισχύοντος Κα¬ 
νονισμού Λειτουργίας & παροχών Κ. Α. Φ Λιμένα Καβάλας 
και αναπροσαρμόζουμε την εφάπαξ αποζημίωση των 
φορ/τών ως εξής: 

Για όσους έχουν 10 έτη συμμετοχή στην ασφάλιση του 
Κ.Α.Φ Λιμένα Καβάλας και εξέρχονται του επαγγέλματος 
του φορτ/τή καταβάλλεται το ποσό των οκτώ χιλιάδωντε- 
τρακοσίοον επτά € και ογδόντα οκτώ λεπτών (8.497,88) 

Το ποσόν αυτό που θεωρείται βασικό και προσαυξάνε¬ 
ται κατά χίλια πεντακόσια εξήντα τρία και εβδομήντα δύο 
€ (1563,72) για κάθε έτος συμμετοχής από το ενδέκατο 
(11ο) μέχρι και του τριακοστού (30ου) και για κάθε έτος 
πέραν του τριακοστού (30ου), εννιακόσια σαράντα οκτώ 
και δέκα λεπτά € (948,10). 

Το ανώτατο όριο της εφάπαξ αποζημίωσης δεν δύναται 
να υπερβαίνει το ποσό των σαράντα τεσσάρων χιλιάδων 
πεντακοσίων δώδεκα και ογδόντα λεπτών € (44.512,80). 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 23 Ιουλίου 2002 
Με εντολή Γ ενικού Γ ραμματέα Περιφέρειας 
Η Διευθύντρια Τ.Α. κ. Δ/ΣΗΣ κ.α.α. 

Ε. ΤΖΩΡΤΖΙΟΥ 

- ♦ - 

Αριθ.6317 (6) 

Τροποποίηση των άρθρων 17 παρ. 2 και 19 του Κανονι¬ 
σμού Λειτουργίας, Διοικήσεως και Παροχών του ΚΑΦ 

Λιμένος Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 1,2 και 7 του Ν .2503/97 «Δι¬ 
οίκηση, οργάνωση, στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις». 

2. Τις διατάξεις του άρθρου 11 του Κ.Ν. 5167/32 «περί 
ρυθμίσεως των εις τους Λιμένας Φορτ/τών Εργασιών» 
όπως έχουν τροποποιηθεί και συμπληρωθεί με τις διατά¬ 
ξεις του άρθρου 6 του Ν. Δ. 1254/49 «περί τροποποιήσε- 
ως και συμπληρώσεως ενίων διατάξεων των περί 
φορτ/σεων Νόμων». 

3. Τις διατάξεις του Ν. 532/70 «περί συμπληρώσεως των 
διατάξεων περί διοικητικής αποκεντρώσεως και του σε 
εκτέλεση αυτού Β. Δ. 179/70 «περί μεταβιβάσεως αρμο¬ 
διοτήτων στους Νομάρχες και Επιθεωρητές Εργασίας επί 
θεμάτων του Υπουργείου Εργασίας». 

4. Τις διατάξεις των άρθρων 17 και 19 του Κανονισμού 
Λειτουργίας, Διοικήσεως και Παροχών του ΚΑΦ Λιμένος 
Πρέβεζας που εγκρίθηκαν με την αριθ. 14686/1256/60 από¬ 
φαση του Υπ. Εργασίας και τροποποιήθηκαν με τις αριθ. 
4478/19-7-01 και 2997/20-5-99 όμοιες αποφάσεις μας. 

5. Το 8618/1604/24-2-78 έγγραφο του Υπ.Εργασίας 
«περί της διαδικασίας και του τρόπου αυξήσεως των εκ 
των ΚΑΦ Παροχών». 

6. Το 473/02 αντίγραφο πρακτικού συνεδριάσεως της 
Δ.Ε. ΚΑΦ Λιμένος Πρέβεζας σχετικά με την αύξηση της 


εφάπαξ αποζημιώσεως και των εξόδων κηδείας των 
Φορτ/τών Λιμένος Πρέβεζας. 

7. Το Φ3α/11020/14-6-01 έγγραφο του Υπ.Εργασίας και 
Κοιν. Ασφαλίσεων για την αναπροσαρμογή της εφάπαξ 
αποζημιώσεως καιτων εξόδων κηδείας των Φορτ/τώντου 
ΚΑΦ Λιμένος Πρέβεζας κατά ποσοστό 6 % και 1,6 % αντί¬ 
στοιχα, που μας υποβλήθηκε με το αριθ. 23/28-6-02 έγ¬ 
γραφο της ΔΕ του ΚΑΦ Λιμένος Πρέβεζας, αποφασίζου¬ 
με: 

Τροποποιούμε τα άρθρα 17 παρ.2 και 19του ισχύοντος 
Κανονισμού Λειτουργίας, Διοικήσεως και Παροχών του 
ΚΑΦ Λιμένος Πρέβεζας, ως κατωτέρω: 

1. Άρθρο 17 παρ.2 

Το ποσό της εφάπαξ αποζημιώσεως των φορτ/τών Λι¬ 
μένος Πρέβεζας που εξέρχονται του επαγγέλματος ορί¬ 
ζεται με ομαλές οικονομικές συνθήκες του ΚΑΦ Λιμένος 
ανάλογα με τα χρόνια συμμετοχής αυτών στο ΚΑΦ ως 
ακολούθως. 

Για τους έχοντας 10 έτη συμμετοχή στο ΚΑΦ, δώδεκα 
χιλιάδες επτακόσια ενενήντα οκτώ € και πενήντα ένα λε¬ 
πτά (12.798,51 €). 

Το ποσό αυτό θεωρούμενο βασικό προσαυξάνεται κατά 
χίλια πεντακόσια εξήντα τέσσερα € και πενήντα οκτώ λε¬ 
πτά (1564,58 €) για κάθε έτος συμμετοχής του φορτ/τού 
στο ΚΑΦ πέραν της ΙΟετίας και μέχρι συμπληρώσεως 
20ετούς συμμετοχής. 

Γ ια κάθε έτος πέραν της 20 ετίας και μέχρι συμπληρώ¬ 
σεως της 35 ετίας προσαυξάνεται κατά χίλια οκτακόσια 
τριάντα πέντε € και ογδόντα πέντε λεπτά (1835,85), μη δυ- 
ναμένου σε καμία περίπτωση του συνολικού ποσού της 
εφάπαξ αποζημιώσεως να υπερβεί το ποσό των πενήντα 
πέντε χιλιάδων εννιακοσίων ογδόντα δύο € (55.982). 

Κλάσμα έτους πάνω από έξι (6) μήνες θεωρείται πλήρες 
έτος και υπολογίζεται για την κατά τα ανωτέρω προσαύ- 
ξηση, όχι όμως και για τη θεμελίωση του δικαιώματος λή¬ 
ψης παροχής. 

2. Άρθρο 19 

Σε περίπτωση θανάτου φορτ/τού εφοδιασμένου με βι¬ 
βλιάριο επαγγελματικής ταυτότητας απάτην Ε.Ρ.Φ. Λιμέ¬ 
νος και ανεξάρτητα εάν οι δικαιούχοι αυτού δικαιούνται 
εφάπαξ αποζημίωση λόγω θανάτου, καταβάλλεται βοή¬ 
θημα στην οικογένεια του θανόντος ή τους επιμελουμέ- 
νους της κηδείας του, ως έξοδα κηδείας ανερχόμενο στο 
ποσό των δύο χιλιάδων τετρακοσίων (2400) € . 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως.- 

Πρέβεζα, 17 Ιουλίου 2002 
Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

- ♦ - 

Αριθ. 19025 (7) 

Αύξηση αριθμού ημερών μετακίνησης εκτός έδρας, καθ’ 
υπέρβαση του ανωτάτου ορίου, υπαλλήλων Μηχανολογι¬ 
κού Εξοπλισμού υπηρετούντων στις Νομαρχιακές Αυτο¬ 
διοικήσεις Άρτας - Θεσπρωτίας - Ιωαννίνων - Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 2685/1999 «Κάλυψη Δαπανών με- 

τακινουμένων υπαλλήλων εντός και εκτός έδρας Επικρά¬ 
τειας και άλλες διατάξεις» και ιδιαίτερα το άρθρο 2 παρ. 3 
αυτού, με το οποίο επιτρέπεται με ΚΥΑ η υπέρβαση του 
ανωτάτου ορίου των ημερών εκτός έδρας μόνο για την 
αντιμετώπιση εκτάκτων γεγονότων από τους υπαλλήλους 
Μηχανολογικού Εξοπλισμού, για τους μηχανικούς του 
Υπουργείου Περιβάλλοντος - Χωροταξίας και Δημοσίων 
Έργων για τις ανάγκες ελέγχου και επίβλεψης μελετών 
και έργων, καθώς και για τους γεωτεχνικούς υπαλλήλους 
που μετακινούνται για την εφαρμογή προγραμμάτων και 
ελέγχων του Υπουργείου Γεωργίας. 

2. Τον Ν. 2738/1999 «Περί συλλογικών διαπραγματεύσε¬ 
ων στη Δημόσια Διοίκηση κ.λ.π.» και ιδιαίτερα το άρθρο 25 
αυτού «Ρυθμίσεις θεμάτων Δημοτικού και Κοινοτικού Κώ¬ 
δικα και Κώδικα Νομαρχιακής Αυτοδιοίκησης» που με την 
παρ. 6 αυτού ορίζεται ότι η ανωτέρω ΚΥΑ αντικαθίσταται 
από απόφαση του αρμοδίου Γενικού Γραμματέα για τους 
υπαλλήλους που υπηρετούν στους ΟΤΑ α' και β' βαθμού. 

3. Την με αριθμ. 6496/2.4.2002 απόφασή μας με την 
οποία καθορίζονται για το 2002 και εφεξής το ανώτατο 
όριο επιτρεπομένων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοικήσεις 
Άρτας - Θεσπρωτίας - Ιωαννίνων - Πρεβέζης. 

4. Τιςδιατάξειςτηςπαραγρ. 18του άρθρου 15τουΝ.2503/ 
97 «Διοίκηση, Οργάνωση, Στελέχωσητης Περιφέρειας». 

5. Τις προτάσεις των Νομαρχιακών Αυτοδιοικήσεων Άρ¬ 
τας - Θεσπρωτίας - Ιωαννίνων - Πρέβεζας για αύξηση του 
αριθμού ημερών μετακίνησης εκτός έδρας καθ’ υπέρβα¬ 
ση του ανωτάτου ορίου του οποίου βεβαιώνεται η εξά¬ 
ντληση. 

6. Την ανάγκη αυξημένης απασχόλησης των υπαλλή¬ 
λων λόγω εκτάκτων γεγονότων (πυρκαγιές κ.λ.π.), απο¬ 
φασίζουμε: 

Αυξάνουμε τα ανώτατα όρια του αριθμού ημερών μετα¬ 
κίνησης εκτός έδρας καθ’ υπέρβαση αυτών που εγκρίθη- 
καν με την κατά τα ανωτέρω υπ’ αυξ. Αριθμ. 3 αρχική από¬ 
φασή μας έτους 2002 υπαλλήλων Νομαρχιακών Αυτοδι¬ 
οικήσεων Άρτας - Θεσπρωτίας - Ιωαννίνων - Πρέβεζας ως 
κατωτέρω. 

Στους Υπαλλήλους του Μηχανολογικού Εξοπλισμού 
(των κλάδων και κατηγοριών ΤΕ Μηχανολόγων Μηχανι¬ 
κών - ΤΕ Τεχνολογικών Εφαρμογών - ΔΕ Χειριστών Μηχα¬ 
νημάτων - ΔΕ Τεχνιτών Οχημάτων -ΔΕ Οδηγών Αυτοκινή¬ 
των) για την αντιμετώπιση έκτακτων γεγονότων (όπως 
πυρκαγιών με την δημιουργία αντιπυρικών ζωνών και την 
διάνοιξη των υφισταμένων δασικών δρόμων για την προ¬ 
σέγγιση των πυροσβεστικών οχημάτων στις εστίες της 
φωτιάς, πλημμύρων πεδινών εκτάσεων οι οποίες οφείλο¬ 
νται στην υπερχείλιση των ποταμών, κατολισθήσεων οι 
οποίες λαμβάνουν χώρα τόσο σε ορεινούς οικισμούς όσο 
και στο επαρχιακό δίκτυο, τέλος η αποκατάσταση των συ¬ 
γκοινωνιών στο επαρχιακό δίκτυο κατά τους χειμερινούς 
μήνες με τον αποχιονισμό) κατά ογδόντα (80) ημέρες. 

Στους ΔΕ Οδηγούς Νομαρχών λόγω απασχόλησής 
τους επί καθημερινής βάσης στις μετακινήσεις των Νο¬ 
μαρχών τόσο για συνήθεις όσο και για έκτακτες ανάγκες 
και για επισκέψεις εντός και εκτός του Νομού κατά ογδό¬ 
ντα (80) ημέρες. 

Επιτρέπεται ο ετήσιος συμψηφισμός των κατά μήνα 
ημερών με ανώτατο όριο είκοσι (20) ημέρες το μήνα μέ¬ 
χρι συμπληρώσεως των ογδόντα (80) λόγω της ιδιομορ¬ 
φίας των εργασιών που εκτελούν οι ανωτέρω. 


Από την εκτέλεση της απόφασης αυτής προκαλείται δα¬ 
πάνη το ύψος της οποίας δεν δύναται να υπολογισθεί δια 
της παρούσης, θα βαρύνει δε τις πιστώσεις των οικείων 
προϋπολογισμών των Ν.Α. Άρτας - Θεσπρωτίας - Ιωαννί¬ 
νων & Πρέβεζας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 24 Ιουλίου 2002 
Ο Γενικός Γραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

-♦- 

Αριθ. 18921 (8) 

Τροποποίηση της Ε Σ: 24748/22.9.89 απόφασης Νομάρ¬ 
χη Ιωαννίνων περί σύστασης αμιγούς Κοινοτικής Επι¬ 
χείρησης με την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ 
ΤΟΥΡΙΣΤΙΚΗΣ & ΠΟΛΙΤΙΣΤΙΚΗΣ ΑΝΑΠΤΥΞΗΣ ΝΕΟ- 
ΚΑΙΣΑΡΕΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1 .-Τις διατάξεις του άρθρου 277 του Δ.Κ.Κ. (Π.Δ/γμα 
410/95) 

2. -Την απόφαση του Υπουργού Εσωτερικών 25027/ 
9.4.84 (ΦΕΚ.244/19.4.84τ.Β') 

3. -Την 149/2002 απόφαση του Δημοτικού Συμβουλίου 
Ανατολής. 

4. -Την 20922/19.9.2001 (ΦΕΚ. 1271/Β/2.10.2001) από¬ 
φασή μας,« Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ « και 

5. -Την από 23-5-2002 Οικονομοτεχνική μελέτη, αποφα¬ 
σίζουμε: 

Τροποποιούμε την παρ. 6 ΕΣ 24748/22-9-89 απόφασης 
του Νομάρχη Ιωαννίνων ως εξής: 

Ο Δήμος Ανατολής διαθέτει στην επιχείρηση το χρημα¬ 
τικό ποσό των 159.941 ευρώ, ως ίδια συμμετοχή στο αρ¬ 
χικό κεφάλαιό της (αύξηση κατά 13.206 ευρώ). 

Κατά τα λοιπά ισχύει η προηγούμενη απόφαση. 

Κάλυψη δαπάνης: Άρθρο 27 Ν. 2081/92) 

Με την παρούσα κανονιστική πράξη ο Δήμος Ανατολής 
επιβαρύνεται εφάπαξ με το ποσό των 13.206 ευρώ. (Σελ. 
37 Κ.Α. 212.9). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 24 Ιουλίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΒΑΣ. ΜΗΤΣΕΛΟΣ 

-♦- 

Αριθ. 14793 (9) 

Κατάργηση Νομικών Προσώπων με την επωνυμία «Σχολι¬ 
κή Επιτροπή Νηπιαγωγείου Αγίας Μονής & Σχολική 
Επιτροπή 13ου Νηπιαγωγείου Τρικάλων» και μεταβί¬ 
βαση περιουσίας στις σχολικές επιτροπές του Νηπια¬ 
γωγείου Αμπελακίων και του 7ου Νηπιαγωγείου Τρι¬ 
κάλων αντίστοιχα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1-Τις διατάξεις του Ν. 2503/97 

2- Τιςδιατάξειςτουάρθρου203τουΔ.Κ.Κ. (Π.Δ. 410/95) 

3- Τις 20584/18-10-91 και 20534/18-10-91 αποφάσεις 
του Νομάρχη Τρικάλων περί σύστασης ιδίων Νομικών 
Προσώπων στο Δήμο Τρικκαίων με την επωνυμία «Σχο¬ 
λική Επιτροπή Νηπιαγωγείου Αγίας Μονής και Σχολική 
Επιτροπή 13ου Νηπιαγωγείου Τρικάλων» αντίστοιχα. 

4- Την 163/2002 απόφαση του Δημοτικού Συμβουλίου 
Τ ρικκαίων περί κατάργησης των σχολικών επιτροπών Νη¬ 
πιαγωγείου Αγίας Μονής και 13ου Νηπιαγωγείου Τρικά¬ 
λων και μεταβίβαση της περιουσίας αυτών στις Σχολικές 
Επιτροπές του Νηπιαγωγείου Αμπελακίων και του 7ου 
Νηπιαγωγείου Τρικάλων αντίστοιχα. 

5- Την 2106/10-5-2001 (ΦΕΚ 597 τ. β/21-5-2001) εξου- 
σιοδοτική απόφαση του Γενικού Γραμματέα Περιφέρειας 
Θεσσαλίας με την οποία μεταβιβάστηκε η αρμοδιότητα 
αυτή στον Δ/ντή της Υπηρεσίας μας. 

6- Τις διατάξειςτου Ν. 1894/90, Αποφασίζουμε 

1) Καταργούμε τα Νομικά Πρόσωπα με την επωνυμία 
«Σχολική Επιτροπή Νηπιαγωγείου Αγίας Μονής και Σχολι¬ 
κή Επιτροπή 13ου Νηπιαγωγείου Τρικάλων». 

2) Η Περιουσία (κινητή και ακίνητη) της Σχολικής Επι¬ 
τροπής του Νηπιαγωγείου Αγίας Μονής μεταβιβάζεται 
στη Σχολική Επιτροπή του Νηπιαγωγείου Αμπελακίων και 
η περιουσία του 13ου Νηπιαγωγείου Τρικάλων μεταβιβά¬ 
ζεται στη Σχολική Επιτροπή του 7ου Νηπιαγωγείου Τρι¬ 
κάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 22 Ιουλίου 2002 

Με εντολή Γ ενικού Γ ραμματέα Περιφέρειας 
Ο Δ/ντής Τοπ. Αυτ/σης & Δ/σης 

Β. ΤΣΑΤΣΑΓΙΑΣ 

-♦- 

( 10 ) 

Χορήγηση άδειας ασκήσεως επαγγέλματος Κοινωνικού 

λειτουργού στο Λαμπρόπουλο Γεώργιο του Νικολάου. 

Ο ΝΟΜΑΡΧΗΣ ΑΡΚΑΔΙΑΣ 

Με την 7577/18.7.2002 απόφαση του Νομάρχη Αρκα¬ 
δίας χορηγείται στο Λαμπρόπουλο Γεώργιο του Νικολά¬ 
ου άδεια ασκήσεως επαγγέλματος Κοινωνικού Λειτουρ¬ 
γού. 

Ο Νομάρχης κ.α.α. 

Ο Βοηθός Νομάρχη 

ΚΩΝ/ΝΟΣ ΜΠΑΛΗΣ 

-♦- 

( 11 ) 

Χορήγηση άδειας ασκήσεως επαγγέλματος Κοινωνικού 
Λειτουργού στη Σαχτούρη Γεωργία του Σώζοντος. 

Ο ΝΟΜΑΡΧΗΣ ΑΧΑΪΑΣ 

Με την 5311/2002 απόφαση του Νομάρχη Αχάΐας χορη¬ 
γείται στην κοινωνική λειτουργό Σαχτούρη Γεωργία του 
Σώζοντος, κάτοικο Πατρών, άδεια ασκήσεως επαγγέλμα¬ 
τος Κοινών. Λειτουργού. 

Με εντολή Νομάρχη 

Η Διευθύντρια 

Π. ΧΡΟΝΟΠΟΥΛΟΥ 


( 12 ) 

Απόρριψη, για λόγους στρατιωτικής ασφάλειας, της αί¬ 
τησης του Πλουμή Χατζηαγγέλου για χορήγηση άδει¬ 
ας μεταλλευτικών ερευνών. 

Ο ΝΟΜΑΡΧΗΣ ΡΟΔΟΠΗΣ 

Με την ΔΙΒΜ/Φ24.244/596/23.7.2002 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του Ν.Δ./τος 210/73, απορρίφθηκε για λόγους στρατιωτι¬ 
κής ασφαλείας, η από 24.9.2001 αίτηση του Πλουμή Χα- 
τζηαγγέλου του Κωνσταντίνου κατοίκου Θεσσαλονίκης, 
που επιδόθηκε νόμιμα και καταχωρήθηκε στο Ειδικό Βι¬ 
βλίο Μεταλλείων που τηρείται στη Νομαρχία με Α.Β.Μ. 
619, με την οποία ζήτησε τη χορήγηση αδείας μεταλλευ¬ 
τικών ερευνών σε χώρο έκτασης 9.665,185 στρεμμάτων, 
ευρισκόμενο στην περιφέρεια του Δήμου Φιλλύρας του 
Νομού Ροδόπης (οικισμοί Ραγάδα και Εσοχή), που έχειτα 
εξής όρια: 

1. Τ.Σ.Α Α.Σ. Χ= + 20.300 Ψ=- 700 και από εκεί στο 

2. Τ.Σ. Β Α.Σ. Χ=+18.200 Ψ=- 700 » » » » 

3. Τ.Σ. Γ Α.Σ. Χ= +20.300 Ψ= + 500 » » » » 

4. Τ.Σ.Δ Α.Σ. Χ= -16.300 Ψ= + 500 » » » » 

5. Τ.Σ. Ε Α.Σ. Χ= -17.500 Ψ= - 1.800 » » » » 

6. Τ.Σ.Ζ Α.Σ. Χ= -17.500 Ψ= - 2.100» » » » 

7. Τ.Σ. Η Α.Σ. Χ= -19.900 Ψ= - 3.200 » » » » 

8. Τ.Σ. Ο Α.Σ. Χ= -19.900 Ψ= - 2.200 » » » » 

9. Τ.Σ. I Α.Σ. Χ= -17.800 Ψ= - 400 » » » » 

10. Τ.Σ. Κ Α.Σ. Χ= -20.500 Ψ= - 0» » » » 

αρχικό Τ.Σ.Α. 

Οι αζιμουθιακές συντεταμένες των ορίων του ανωτέρω 
χώρου με τα σημεία Α, Β, Γ αναφέρονται στο κέντρο φύλ¬ 
λου του Επιτελικού Χάρτη ΚΟΜΟΤΗΝΗ, με κλίμακα 
1:100.000, όπου Ι_ =41 ο 15'και Μ = +1° 45'καιμετα υπό¬ 
λοιπα σημεία στο κέντρο φύλλου του Επιτελικού Χάρτη 
ΑΙΣΥΜΗ, με κλίμακα 1:100.000, όπου Ε =41° 15' και Μ = 
2ο 15'. 

Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 



Κανονισμός λειτουργίας Ιερού Ναού Αγίας Ευγενίας Ελ¬ 
ληνικής Αεροπορικής Βιομηχανίας Α.Ε. 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 

Έχοντες υπ’ όψιν: 

α) τας υποχρεώσεις ημών προς το χριστεπώνυμον πλή¬ 
ρωμα κατά τας ευαγγελικός επιταγάς και τους Ιερούς Κα¬ 
νόνας, β) το Ν.Δ. 590/1977 «Περί Καταστατικού Χάρτου 
της Εκκλησίας της Ελλάδος», γ) τον υπ’ αριθμ. 8 Κανονι¬ 
σμόν της Δ.Ι.Σ. της Εκκλησίας της Ελλάδος «Περί Ιερών 
Ναών, Ενοριών και Εφημεριών», αποφασίζομεν: 

Ο Ιερός Ναός της Αγίας Ευγενίας εντός της Αεροπορι¬ 
κής Βιομηχανίας εξυπηρετεί λειτουργικά τας ανάγκας 
των εργαζομένων εις αυτήν και λειτουργεί κατά τον Κα¬ 
νονισμόν, ο οποίος ακολουθεί. 

Άρθρο 1 ο 

Ο Ιερός Ναός της Άγιας Ευγενίας ανεγερθείς στο χώρο 
της Ελληνικής Αεροπορικής Βιομηχανίας Α. Ε. τελεί υπό 
την πνευματικήν και διοικητικήν δικαιοδοσίαν της Ιεράς 
Μητροπόλεως θηβών και Λεβαδείας. 

Άρθρον 2ο 

Η διοίκησιςτου Ιερού Ναού υπό πενταμελούς διαχειρι¬ 
στικής επιτροπής, η οποία διορίζεται υπό του Μητροπολι- 
τικού Συμβουλίου, τη προτάσει του Προϊσταμένου Εφη¬ 
μερίου του Ιερού Ναού Παμμεγίστων Ταξιαρχών Σχημα- 
ταρίου. 

Πρόεδρος της Επιτροπής είναι ο ως άνω Εφημέριος και 
τα τέσσαρα λαϊκά Μέλη προέρχονται από τους εργαζο¬ 
μένους της Ε.Α.Β. Α. Ε. 

Άρθρον 3ο 

Η Επιτροπή υποχρεώνεται να έχει ειδική σφραγίδα με 
την ένδειξη: 

Ιερά Μητρόπολις Θηβών και Λεβαδείας - Ιερός Ναός 
Αγίας Ευγενίας Ε.Α.Β. και να τηρεί τα παρακάτω βιβλία : 

I. Πρωτόκολλον 

II. Βιβλίον Πρακτικών 

III. Βιβλίον Εσόδων - Εξόδων 

IV. Βιβλίον Καταμετρήσεων 

Επιπλέον υποχρεώνεται να χρησιμοποιεί μπλοκ αποδεί¬ 
ξεων θεωρημένα από τη Μητρόπολη. 

Άρθρον 4ο 

Πόροι του Ναϊδρίου είναι: 

I. Εισπράξεις από την κηροπωλησία 

II. Πιθανές δωρεές πιστών. 

III. Προϊόν εκποιήσεως αφιερωμάτων ή διαφόρων δρα¬ 
στηριοτήτων, όπως ημερολόγια, λαχειοφόροι λαχνοί, 
κ.λ.π 

Άρθρον 5ο 

Απόθεμα μεγαλύτερο του ποσού τωντριακοσίων Εύρώ 
(300 €) θα κατατίθεται σε ειδικό λογαριασμό Τραπέζης ή 
Ταχυδρομικού Ταμιευτηρίου. 

Άρθρον 6ο 

Τα έσοδα του Ναϊδρίου θα διατίθενται για την αγορά κε¬ 
ριού, τον εξωραϊσμό και τον εξοπλισμό αυτού μετά απαι- 
τούμενα για τις οποίες λατρευτικές δραστηριότητες. 

Σε περίπτωση πού το απόθεμα είναι μεγαλύτερο των 
απαιτουμένων για την κάλυψη των αναγκών, αυτό θα μπο¬ 
ρεί να διατεθεί σε κάποιον αναξιοπαθή εργαζόμενο της 
Ε.Α.Β. Α. Ε. καιμέχριτουποσούτωνχιλίωνΕύρώ (1.000€) 
ή σε κάποιο από τα Ιδρύματα της Ιεράς Μητροπόλεως, 
ύστερα από απόφαση της Διαχειριστικής Επιτροπής. 

Άρθρον 7ο 

Η Διαχειριστική Επιτροπή στην πρώτη συνεδρίαση 
εκλέγει τον Αντιπρόεδρο, τον Γραμματέα και τον Ταμία. Η 
Επιτροπή μπορεί να συνεδριάσει παρόντος του Προέ¬ 
δρου με τουλάχιστον δυο (2) ακόμα Μέλη. Ο Αντιπρόε¬ 
δρος αντικαθιστά τον Πρόεδρο μόνον κατόπιν σχετικής 
εξουσιοδοτήσεως. 

Μέλος της Επιτροπής το οποίο δεν ανταποκρίνεται στις 
υποχρεώσεις του παύεται των καθηκόντων του κατόπιν ει¬ 
σήγησης του Προέδρου προς το ΜητροπολιτικόνΣυμβού- 
λιον. Οι αποφάσεις παίρνονται κατά πλειοψηφία. Σε περί¬ 
πτωση ισοψηφίας υπερισχύει η ψήφος του Προέδρου. 

Άρθρον 8ο 

Το κουτί του παγκαριού κλειδώνεται με τρεις διαφορε¬ 
τικές κλειδαριές. Το ένα κλειδί κρατά ό Πρόεδρος και τα 
άλλα δύο, δυο Μέλη της Επιτροπής. 


Σε κάθε καταμέτρηση που γίνεται σε τακτά χρονικά δια¬ 
στήματα, τα χρήματα παραδίδονται στον Ταμία ενώ κόβε¬ 
ται σχετική απόδειξη και ενημερώνεται το Βιβλίον Κατα¬ 
μετρήσεων με τις υπογραφές των παρόντων Μελών. 

Άρθρον 9ο 

Οποιοδήποτε θέμα προκύψει και το οποίο δεν προβλέ- 
πεται από τον συγκεκριμένο Κανονισμό Λειτουργίας θα 
αποφασίζεται από την εκάστοτε Διαχειριστική Επιτροπή. 
Για σοβαρά θέματα απαιτείται η σύμφωνη γνώμη της 
Ε.Α.Β. και ή εγκρισις της Μητροπόλεως. 

Άρθρον10ο 

Ο παρών Κανονισμός και η λειτουργία του Ιερού Ναού 
δεν προξενεί καμμιά δαπάνη στον Κρατικό Προϋπολογι¬ 
σμό. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Λεβαδειά, 18 Δεκεμβρίου 2001 
Ο Μητροπολίτης 

ΐ Ο Θηβών και Λεβαδείας ΙΕΡΩΝΥΜΟΣ 

-♦- 


Κανονισμός λειτουργίας Πνευματικού Κέντρου 
«ΝΕΚΤΑΡΙΑ ΠΙΤΣΟΥΛΑΚΗ. 

Ο ΜΗΤΡΟΠΟΛΙΤΗΣ ©ΗΒΩΝ ΚΑΙ ΛΕΒΑΔΕΙΑΣ 

Έχοντες υπ’ όψιν: 

α) τας υποχρεώσεις ημών προς το χριστεπώνυμον πλή¬ 
ρωμα κατάτας ευαγγελικός επιταγάς και τους Ιερούς Κα¬ 
νόνας, β) το Ν.Δ. 590/1977 «Περί Καταστατικού Χάρτου 
της Εκκλησίας της Ελλάδος», γ) τον υπ’ αριθμ. 8 Κανονι¬ 
σμόν της Δ.Ι.Σ. της Εκκλησίας της Ελλάδος «Περί Ιερών 
Ναών, Ενοριών και Εφημεριών», αποφασίζομεν: 

Εγκρίνομεν την λειτουργία εις το προαύλιον του Ιερού 
Ναού Αγίας Κυριακής - Μόρφας Αυλίδος κατά τον ακο¬ 
λουθούντο Κανονισμόν. 

Άρθρον 1 

Εις την ενορία ν της Αγίας Κυριακής - Μόρφας Αυλίδος 
λειτουργεί το Πνευματικόν Κέντρον αυτής «ΝΕΚΤΑΡΙΑ 
ΠΙΤΣΟΥΛΑΚΗ» υπό την άμεσον έξάρτησιν της Ιεράς Μη¬ 
τροπόλεως Θηβών και Λεβαδείας. 

Άρθρον 2 

Σκοπόςτου Πνευματικού αυτού Κέντρου είναι η συμβο¬ 
λή με διάφορες δραστηριότητες εις την προαγωγή της 
θρησκευτικής, πολιτιστικής και κοινωνικής αγωγής των 
ενοριτών και προσκυνητών. 

Άρθρον 3 

Το Πνευματικόν Κέντρον διοικείται υπό επταμελούς δι¬ 
οικητικού συμβουλίου υπότηνπροεδρείαντου Εφημερίου 
και εξ άλλων μελών, διοριζομένων υπό του Μητροπολιτι- 
κού Συμβουλίου και προτεινομένων υπό του Εφημερίου. 

Δυο μέλη θα ανήκουν εις την δωρήτριαν οικογένειαν Πι- 
τσουλάκη, η οποία και θα υποδεικνύει και εν ακόμη μέλος. 

Τα υπόλοιπα τρία μέλη θα προέρχονται από το Εκκλησια¬ 
στικό Συμβούλιο. 

Άρθρον4 

Πόροι του Πνευματικού Κέντρου είναι: 

α)Συνδρομές μελών 

β) Επιχορηγήσεις Ιερών Ναών και Νομικών Προσώπων 

γ) Κρατική έπιχορήγησις και οποιαδήποτε άλλη νόμιμη 
ενίσχυσις 

δ) Έσοδα από διάφορες εκδηλώσεις. 

Άρθρον 5 

Οιπόροιτου Ιδρύματος διατίθενται για την επίτευξη των 
στόχων αυτού ή ως ήθελε αποφασίσει το Διοικητικόν Συμ- 
βούλιον. 

Άρθρον 6 

Τ ο Ίδρυμα τηρεί βιβλίον Πρωτοκόλλου, βιβλίον Πρακτι¬ 
κών, βιβλίον Ταμείου, Γραμμάτια Εισπράξεων και εντάλ¬ 
ματα πληρωμών, άπαντα αριθμημένα και θεωρημένα υπό 
της Ιεράς Μητροπόλεως. 

Άρθρον 7 

Το Ίδρυμα έχει σφραγίδα κυκλική φέρουσα στο μέσον 
την μορφή της Αγίας Κυριακής. 

Άρθρον 8 

Πάν θέμα το όποιον ανακύπτει κατά την εφαρμογήν του 
παρόντος Κανονισμού και δεν προβλέπεται ρητώς εις τα 
άρθρα αυτού, ρυθμίζεται με απόφαση του Διοικητικού 
Συμβουλίου. 


Άρθρον 9 

Η ισχύς του παρόντος αρχίζει από της δημοσιεύσεως 
στην Εφημερίδα της Κυβερνήσεως. 

Άρθρον 10 

Από τις διατάξεις του παρόντος Κανονισμού ουδεμία οι¬ 
κονομική δαπάνη δεν βαρύνει τον Κρατικό Προϋπολογι¬ 
σμόν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αεβαδειά, 18 Δεκεμβρίου 2001 
Ο Μητροπολίτης 

Τ Ο Θηβών και Αεβαδείας ΙΕΡΩΝΥΜΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην οικ. 2/36164/0022/26.6.2002 απόφαση των Γενι¬ 
κών Γραμματέων των Υπουργείων Οικονομίας και Οικο¬ 
νομικών και Ανάπτυξης που δημοσιεύθηκε στο ΦΕΚ 
894/16.7.2002/τ.Β στη σελίδα 12010 διορθώνεται το 
εσφαλμένο «Αθήνα, 26 Απριλίου 2002», που βρίσκεται με¬ 
τά την τελευταία δράση του διατακτικού της απόφασης, 
με την ορθή «Αθήνα, 26 Ιουνίου 2002». 

(Από το Υπουργείο Οικονομίας και Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




